Raketitehnika Riiklik Instituut
NSV Liidu Rahvakomissaride Nõukogu juures asuv Raketitehnika Riiklik Instituut (vene keeles Государственный институт ракетной техники; akronüüm GIRT) oli Moskvas raketitehnika väljatöötamisega tegelev teadusinstituut. Instituudis väljatöötatud sõjatehnikast oli tuntuim toode mitmikmürsuheitja BM-13 (Katjuša), mille edukalt lõppenud katsetused toimusid 17. juunil 1941 Moskva oblastis Krasnoarmeiski lähedal asunud polügoonil (mõni päev enne Wehrmachti sissetungi Nõukogude Liitu).